Teks: Waktu lagi enak-enak gawe, ujug-ujug manajer kantornye dateng ke ruangan Doel ame temen-temennye nyang isinye kubikal-kubikal gituh. Blio ngumumin kalo mao ngasi inpormasi tebaru pekara jadwal masup kerja ke mereka semue, makanye disuru kumpul di ruang meeting karang juge. Bari agak kebingungan, Doel ame karyawan laen ngikut si manajer ke ruang meeting nyang tenyate di sonoh ude ade bos mereka. Abis disuru duduk seadenye, si bos ngumumin kalo bakal ade perubahan jadwal masup kantor, dari nyang tadinye masup Senin ampe Jumat jam 9 pagi ampe 5 sore, jadi masup empat ari aje, dan bakal diatur tige ari liburnye ame HRD buat tiap-tiap karyawan, jam 8 pagi ampe 6 sore. Abis dikasi tau ntu, seruangan jadi agak rame. Ade bae nyang ngerase oke ame kagak. Doel temasuk golongan nyang oke-oke aje, sih, sebenernye. Umpung masi bujangan juge, jadi kagak ade tanggungan kudu ngape-ngapein di rume. Selame ape pun di kantor, asal dapet libur nyang sepadan, Doel kagak masalah.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi